Tagalų kalba
Tagalų kalba (sav. Tagalog) – viena plačiausiai vartojamų kalbų Filipinuose. Standartizuotas tagalų kalbos dialektas – filipinų kalba – yra valstybinė šalies kalba. Tagalų kalba priklauso austronezinių kalbų šeimai, malajų-polineziečių grupei. Šią kalbą kaip gimtąją naudoja tagalų tautos žmonės, o daugeliui kitų filipiniečių tai – lingua franca. Naudoja lotynų rašmenis. Dauguma garsų užrašoma naudojantis ispanų kalbos rašybos taisyklėmis. Tačiau ikikolonijiniu laikotarpiu tagalų kalba buvo užrašoma baibain ženklais.